 Proza - : - Vaccinarea de miron stefan : - Vaccinarea de miron stefan"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Mohamed ... (Proza) > Bustul... (Proza) > The Zero... (Personale) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14041220 print.html' > Vizionari: 17182 > Vaccinarea proza [ ] - - - - - - - - - - - - - - - - - - - - - - - - - de miron stefan [Mironflorin ] 2013-12-31 | Acest text este o traducere. | Daca ma apuc acum, dragi prieteni, sa va zic povestea asta, n-am s-o fac in niciun caz pentru a va da o noua pilda a sireteniei femeiesti ori a prostiei barbatesti. Ci v-o istorisesc mai degraba deoarece contine anumite curiozitati psihologice care va vor interesa pe dumneavoastra ca si pe oricine altcineva si din care omul, daca o fi cu bagare de seama, are sa traga ditamai invatatura pentru viata. insa vreau sa resping din start reprosul cum ca as vrea sa ma fudulesc cu faptele mele rele din trecut ori cu usuratatea mintii pe care astazi o regret din tot sufletul si, cum parul mi-a incaruntit, iar picioarele mi-au ologit, nu mai am nici cheful si nici taria pentru asemenea ispravi. - N-ai de ce sa te temi, tinerelul meu scump si drag, mi-a spus Fanny intr-o seara frumoasa pe cand barbatu-su tocmai sosise acasa, caci sotii sunt in general gelosi numai atata timp cat nu au niciun motiv pentru asta. Din secunda in care au realmente un motiv sa fie gelosi sunt loviti de o orbire de nevindecat. - Mina lui nu-mi prevesteste nimic a bun, am raspuns eu in surdina. Pare-mi-se ca a mirosit ceva. - Mina asta ai interpretat-o tu gresit, sufletelul meu, a zis ea. Expresia fetei lui nu este decat rezultatul unui mijloc ticluit de mine pe care i l-am aplicat pentru a-l face imun odata pentru totdeauna la orice acces de gelozie si care sa-l impiedice sa mai arunce vreo banuiala nelinistitoare asupra ta. - si in ce consta acest mijloc? am intrebat eu uimit. - E un fel de vaccinare. - in aceeasi zi in care m-am hotarat sa te iau de amant, i-am vorbit pe fata ca te iubesc. De atunci i-o repet in fiecare zi cand se culca si cand se scoala. ii spun: ai toate motivele sa fii gelos pe tinerelul acela dragut; imi place nespus si daca n-am incalcat juramintele casniciei, asta nu e nici meritul meu si nici al tau; doar datorita lui s-a intamplat ca iti raman atat de credincioasa. in acea clipa, am inteles de ce barbatul ei, cu toate ca prevenitor peste poate, ma privea uneori, atunci cand avea impresia ca nu-l vad, cu un zambet straniu de dispret si compatimire. - si crezi ca acest mijloc isi va pastra efectul pe-o durata indelungata? am intrebat eu alarmat. - E infailibil, mi-a raspuns ea cu siguranta de sine a unui astronom. Cu toate acestea, am avut mari indoieli in ce priveste exactitatea socotelilor ei psihologice pana in ziua in care o patanie petrecuta in niste conditii incredibile mi-a dat o invatatura si mai strasnica. Pe atunci locuiam in centrul orasului, pe o straduta ingusta, intr-o camaruta mobilata la etajul patru al unui imobil inalt de locatari si unde aveam obiceiul sa dorm pana tarziu in zi. intr-o dimineata insorita, cam pe la ora noua, s-a deschis usa si a intrat ea. N-as povesti ce-a urmat daca nu ar furniza dovada pentru cea mai uimitoare si totodata cea mai usor de inteles orbire ce poate izbi mintea unui om. - si-a dat jos toate hainele si s-a intins langa mine. iubiti prieteni, sa nu care cumva sa va asteptati ca povestea mea sa fie impanata cu detalii stanjenitoare ori picante. Mai subliniez inca o data ca nu sta in intentia mea sa va delectez cu obscenitati. - De cum cuvertura i-a acoperit nurii s-au auzit pasi indaratul usii, apoi ciocanituri. Ridicandu-ma din pat - de-abia daca apuc sa-i acopar capul cu pledul, cand paseste inauntru sotul ei, scaldat in sudoare si gafaind ca urmare a sfortarii pe care a facut-o pentru a urca pana la mine cele o suta douazeci de trepte; chipul insa ii era straluminat de fericire. - Am vrut sa te intreb daca vrei sa faci o iesire cu mine, cu Robel si cu Schletter. Luam trenul pana la Ebenhausen si de acolo bicicleta pana la Ammerland. Eu unul, aveam de gand sa-mi fac de lucru acasa, dar cum nevasta-mea a plecat dis-de-dimineata la familia Bruchmann sa vada cum o mai duce al mic, iar vremea e atat de frumoasa nu mi-am mai gasit astampar. Am dat peste Robel si Schletter in cafeneaua Luitpold si-am pus la cale o evadare. Trenul nostru pleaca la zece cinzeci si sapte. intre timp, am avut ragazul sa ma mai adun. Am spus razand: - Vezi prea bine ca nu sunt singur. - Da, am vazut, mi-a raspuns el cu un zambet insinuant. La care ochii lui incepura sa licareasca, iar barbia sa i se legene in sus si in jos. A facut sovaind un pas inainte si se gasea acum foarte aproape de scaunul pe care imi pusesem hainele. Pe spatarul scaunului se afla o camasuta fina de batista cu dantele, fara maneci, cu initialele brodate cu rosu, si, peste ea, doi ciorapi lungi, de matase neagra ajurata si cu clini aurii. Cum nu mai era nimic altceva care sa indice o fiinta femeiasca si-a atintit privirile asupra lor cu o lubricitate fatisa. Aceasta a fost clipa hotaratoare. Nu i-ar mai fi trebuit decat un moment si si-ar fi adus aminte ca a mai vazut undeva in viata asta articolele acelea de imbracaminte. Fie ce o fi, trebuia sa ii smulg luarea-aminte de pe privelistea fatala si sa-l imbrobodesc in asa hal, incat sa nu-i mai alunece uitatura intr-acolo. Dar pentru a reusi aveam nevoie de ceva cu totul inedit. Gandurile acestea care-mi dospisera grabnic in creier m-au condus sa comit o grosolanie atat de monstruoasa pe care, desi m-a salvat din situatia respectiva, n-am reusit sa mi-o iert nici dupa douazeci de ani. - Nu sunt singur, am zis eu. Daca ai sti cat e de splendida fiinta asta, m-ai invidia cu siguranta. La care mi-am apasat bratul care trasese cuvertura peste capul ei asupra locului unde trebuia sa-i stea gura pentru a impiedica - cu riscul de a o sufoca - orice icneala din partea ei. Privirile lui alunecau lacome peste unduirile pledului. si in acea clipita avu loc acel lucru monstruos, acel lucru inedit. Am apucat cuvertura de partea cea mai de jos si am ridicat-o pana la gat in asa fel, incat i-a ramas acoperit numai capul. - Ai mai vazut in viata ta o asemenea minunatie? l-am intrebat eu. Ochii ii erau bolditi, insa il apasa o stanjeneala vadita. - Mda, da - n-ai ce spune - ai gusturi bune, eu, insa, trebuie sa plec - te rog sa ma ierti - ca te-am deranjat. Apoi s-a retras spre usa, iar eu, fara sa ma grabesc, am intins inapoi mindirul. Pe urma, am tasnit in picioare si m-am protapit langa usa, in fata lui ca sa-i fac imposibila revederea ciorapilor de pe scaun. - Vin oricum la Ebenhausen cu trenul de amiaza, am spus eu, in vreme ce el apucase deja clanta. Poate ma asteptati la hanul de langa posta. si pe urma plecam impreuna mai departe la Ammerland. Va fi un turneu fain. Multe multumiri pentru invitatie. A mai facut cateva apropouri glumete si bine intentionate si a parasit incaperea. Eu am ramas pe loc de parca as fi prins radacini pana cand i-am auzit pasii indepartandu-se spre iesire. Vreau sa ma feresc de a mai zugravi starea cumplita de manie si disperare in care s-a gasit femeia vrednica de mila dupa aceasta scena. Se vedea ca isi iesise din tatani si a dat dovada de o ura si de o desconsiderare cum nu mi-a mai fost dat sa aud in viata. in vreme ce se imbraca grabita, m-a amenintat ca ma scuipa in fata. Fireste ca am renuntat la orice incercare de a ma apara. - si unde ai de gand sa te duci acuma? - Habar n-am... sa ma arunca in apa... acasa... sau poate chiar la familia Bruchmann sa vad cum ii mai merge lu’ al mic. Habar n-am! - La amiaza, inspre ora doua, la umbra castanilor, langa hanul din apropierea postei din Ebenhausen sedeau Robel, Schletter, prietenul meu si cu mine si ne delectam cu gaini fripte garnisite c-o salata colorata si zemoasa. Prietenul meu a carui stare sufleteasca o scrutam banuitor m-a linistit prin dispozitia extrem de vesela in care se afla. imi arunca priviri poznase, isi freca mainile triumfator, chicotind si fara sa explice ce il veseleste atat de tare. Turneul s-a desfasurat fara poticneli, iar seara, pe la ora zece, am ajuns din nou la oras. Sositi la gara, ne-am pus pe taclale intr-o berarie. - Acum permiteti-mi, a spus prietenul meu, s-o iau spre casa sa-mi aduc nevasta. Toate ziulica a stat cu copilasul suferind si o sa ne-o ia in nume de rau daca o lasam sa-si petreaca seara de una singura acasa. Curand dupa aceea a venit cu ea in gradina asupra careia convenisem. Conversatie s-a invartit fireste in jurul turneului a carui lipsa de incidente a fost umflata dupa puterile fiecarui participant pana a iesit din ea aventuri demne de a fi povestite. Tanara femeie a fost cam scumpa la vorba, cam stingherita, si nu m-a invrednicit cu nicio privire. Din contra, chipul barbatului era si mai jovial decat fusese dupa-amiaza purtand acea expresie de triumf care-mi parea atat de misterioasa. Privirile sale semete, triumfatoare se lasau acum mai mult asupra nevestei sale ingandurate, decat asupra mea. S-ar fi zis ca incerca o desfatare launtrica, profund imbucuratoare. De-abia o luna mai tarziu, cand m-am regasit singur cu femeia mi s-a lamurit aceasta enigma. Dupa ce din nou am lasat reprosurile cele mai aprige sa ploua asupra mea, s-a instapanit o pace de suprafata dupa a carei trudnica restabilire ea mi-a marturisit cum barbatul ei ajungand in acea seara acasa intre patru ochi cu ea i-a tinut urmatoarea cuvantare cu bratele incrucisate: Copilita mea, stiu acuma ce hram poarta tinerelul tau dragutel si scump. imi spui zi de zi ca il iubesti si n-ai idee ce festa iti joaca. Azi i-am facut o vizita unde sta; bineinteles ca nu era singur. si mi s-au deschis acuma ochii de ce nu-ti da nicio importanta si iti respinge cu dispret sentimentele. iubita lui e o femeie de o frumusete trupeasca atat de fermecatoare si de naucitoare, incat tu cu gratiile tale nu prea infloritoare n-ai nicio sansa sa te masori cu ea. iata, dragi prieteni, care a fost efectul vaccinarii. si vi l-am infatisat ca sa va puteti pazi de atare farmece. | index 'pageview'); 